**Gianna Jessen** (født 6. april 1977) er en amerikansk abortmotstander og handikapaktivist. Hun ble født etter et mislykket abortforsøk hvor legene brukte isoton saltvannsløsning som kan ha en etsende eller brennende effekt. Isoton saltvannsløsning har blitt brukt til senaborter i USA, men brukes ikke i Norge. 2011 filmen October Baby er inspirert av livshistorien til Jesse.

Tidlig liv
----------

Jessen ble født 6. april 1977 i Los Angeles i California i 30. uke av svangerskapet av en 17 år gammel jente tross av at hun ble badet i isoton saltvannsløsning i ca. 18 timer før fødselen. Fødselsdokumentene hennes ble skrevet under på av legen som utførte aborten. Jessen veide 1,1 kg da hun ble født og abortforsøket forårsaket celebral paresen hennes. Hun var på sykehus i tre måneder før hun ble plassert i et fosterhjem. Da hun var fire år gammel ble hun adoptert. I begynnelsen antok legene at hun ikke ville kunne gå eller sitte oppreist, men allikevel greide hun det. Hun brukte skinner deler av livet sitt.

Aktivisme
---------

**1990-årene**

Gianna Jessen begynte med aktivismen i 1991 da hun var 14 år gammel etter at adoptivmoren hennes Dianna DePaul fortalte om bakgrunnen hennes og at hun overlevde en abort. Aktivisten sa at "Det er lettest for folk å tenke at abort er et politisk valg eller en rettighet. Men jeg er ikke en rettighet. Jeg er et menneske". Jessen har sagt at hun har tilgitt den biologiske moren sin, men at hun ikke er interessert i å ha noen relasjoner med henne. Hun har også sagt at hun har et godt forhold med adoptivmoren sin. Jessen har i tillegg hatt kampanjer mot senaborter av handikappede barn i tillegg til ordinære aborter.

I 1995, fire år etter at Jessen ble kjent i hjemlandet sitt ble det utgitt en biografi av henne skrevet av Jessica Shaver. I 1996 sponset en australsk festival en tur til Australia slik at Jessen kunne reise rundt og holde foredrag mot abort.

**2000-årene**

I desember 2005 reiste Jessen til London for å støtte en kampanje for å redusere antall aborter i Storbritannia og for å dra på møte i parlimentet. Både erkebiskopen av Canterbury og av Westminister håpet på at historien hennes ville overtale parlimentet til å revurdere abortloven.

I september 2008 dro hun til Canberra i Australia sponset av en australsk kristen gruppe for å drive lobbyvirksomhet. Senere, samme måned var Jessen med i en politisk reklame. Da sa hun: "Hvis Barack Obama fikk viljen sin, da ville jeg ikke ha vært her" og refererte til Obamas abortpolitikk.

I september 2015 var Jessen på høring i kongressen som skulle etterforske den amerikanske klinikken Planned Parethood. Planned Parenthood hadde blitt anklaget for å ikke være ærlig om hva de gjordet med restene til aborterte fostre. Under høringen sa Jessen at hun stilte Planned Parenthood dette spørsmålet: «Hvis abort handler om kvinners rettigheter, hvor er mine rettigheter da?».

Se også
-------

* Melissa Ohden, abortmotstander
* Abort
* Planned Parenthood

Referanser
----------

1. ↑   «Gianna Jessen», besøkt 21. januar 2023[Hentet fra Wikidata]
2. 1 2 3  Day, Elizabeth (4. desember 2005). «Gianna Jessen was aborted at 7½ months. She survived. Astonishingly, she has forgiven her mother for trying to kill her.» **(engelsk)**. ISSN 0307-1235. Besøkt 8. juni 2019.
3. 1 2  Lewin, Tamar (27. oktober 1991). «In Debate on Abortion, 2 Girls Make It Real». *The New York Times* **(engelsk)**. ISSN 0362-4331. Besøkt 8. juni 2019.
4. 1 2  «'I survived an abortion attempt'» **(engelsk)**. 6. desember 2005. Besøkt 8. juni 2019.
5. ↑  «Wayback Machine» (PDF). *web.archive.org*. 24. januar 2013. Arkivert fra originalen (PDF) 24. januar 2013. Besøkt 8. juni 2019.
6. 1 2  «Overlevde abort, talte til kongressen». *dagen.no* **(engelsk)**. 19. september 2015. Arkivert fra originalen 24. februar 2017. Besøkt 8. juni 2019.
7. ↑  «Gianna». *www.goodreads.com*. Besøkt 8. juni 2019.
8. ↑  Correspondent, Sarah Womack, Social Affairs (7. desember 2005). «Churchmen back woman who survived being aborted» **(engelsk)**. ISSN 0307-1235. Besøkt 8. juni 2019.
9. ↑  Prismall, Barry (30. august 2008). «Abortion survivor joins debate». *The Age* **(engelsk)**. Besøkt 8. juni 2019.
10. ↑  BornAliveTruthInfo (15. september 2008). «BornAliveTruth.org Gianna ad». Besøkt 8. juni 2019.
11. ↑  «Factcheck.org: Abortion Ads Miss the Truth - Newsweek and The Daily Beast». *web.archive.org*. 18. juli 2012. Archived from the original on 18. juli 2012. Besøkt 8. juni 2019. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata
* (en) Gianna Jessen på Last.fm Rediger på Wikidata

* (en) Gianna Jessen på AllMusic Rediger på Wikidata
* (en) Gianna Jessen på Twitter Rediger på Wikidata

* (en) Gianna Jessen på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** AllMusic
 |